CELEX: 22007D0114
Language: sk
Date: 2007-09-28 00:00:00
Title: Rozhodnutie Spoločného výboru EHP č. 114/2007 z  28. septembra 2007 , ktorým sa mení a dopĺňa príloha IX (Finančné služby) k Dohode o EHP

21.2.2008   
            
            
               SK
            
            
               Úradný vestník Európskej únie
            
            
               L 47/34
            
         
      ROZHODNUTIE SPOLOČNÉHO VÝBORU EHP
   
   č. 114/2007
   z 28. septembra 2007,
   ktorým sa mení a dopĺňa príloha IX (Finančné služby) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha IX k dohode bola zmenená a doplnená rozhodnutím Spoločného výboru EHP č. 87/2007 zo 6. júla 2007 (1).
            
         
               (2)
            
            
               Smernica Komisie 2007/16/ES z 19. marca 2007, ktorou sa implementuje smernica Rady 85/611/EHS o koordinácii zákonov, iných právnych predpisov a správnych opatrení týkajúcich sa podnikov kolektívneho investovania do prevoditeľných cenných papierov (PKIPCP), pokiaľ ide o objasnenie niektorých vymedzení pojmov (2), sa má začleniť do dohody,
            
         ROZHODOL TAKTO:
   Článok 1
   Príloha IX k dohode sa mení a dopĺňa takto:
   
               1.
            
            
               Body 30a, 30b, 30c, 30ca, 30caa, 30cab, 30cac, 30cb, 30d a 30e sa prečislúvajú na body 31, 31a, 31b, 31ba, 31baa, 31bab, 31bac, 31bb, 31c a 31d.
            
         
               2.
            
            
               Body 31 až 41 pod nadpisom AKTY, KTORÉ VEZMÚ ZMLUVNÉ STRANY NA VEDOMIE sa prečislúvajú na body 32 až 42.
            
         
               3.
            
            
               Za bod 30 (smernica Rady 85/611/EHS) sa vkladá tento bod:
               
                           „30a.
                        
                        
                           
                              32007 L 0016: smernica Komisie 2007/16/ES z 19. marca 2007, ktorou sa implementuje smernica Rady 85/611/EHS o koordinácii zákonov, iných právnych predpisov a správnych opatrení týkajúcich sa podnikov kolektívneho investovania do prevoditeľných cenných papierov (PKIPCP), pokiaľ ide o objasnenie niektorých vymedzení pojmov (Ú. v. EÚ L 79, 20.3.2007, s. 11).“
                        
                     
         Článok 2
   Znenie smernice 2007/16/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 29. septembra 2007 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 28. septembra 2007
      
         
            Za Spoločný výbor EHP
         
         
            predseda
         
         Stefán Haukur JÓHANNESSON
         
      
   
   
      (1)  Ú. v. EÚ L 328, 13.12.2007, s. 32.
   
      (2)  Ú. v. EÚ L 79, 20.3.2007, s. 11.
   
      (3)  Ústavné požiadavky boli oznámené.